jkorsvik/nowiki_second_scrape_merged huggingface dataset:
Peder Refstie

Peder Reinert Refstie (født 13. juli 1943) er kommandør i Frelsesarmeen. 
Refstie er opprinnelig fra Lyngdal og har jobbet for Frelsesarmeen i Peru, Portugal, Spania, England, Argentina, Brasil og Norge. I Norge har han vært leder for flere korps (menigheter). Han har vært divisjonssjef for Frelsesarmeen Vestre divisjon og vært rektor for Frelsesarmeens offisersskole i Asker. I 1997 ble han leder for arbeidet i Spania. I 2005 ble han leder for Frelsesarmeen i Argentina, Uruguay og Paraguay. Han ble pensjonert fra stillingen som territorialleder for Frelsesarmeen i Brasil i 2010.


== Referanser ==
Ulrik Bugge

Ulrik Bugge (født 1806 i Drøbak, død 1878 på Nordfjordeid) var en norsk prest og politiker. Han var 4. representant til Stortinget for Lister og Mandals amt i periodene 1851 til 1853 og 1854 til 1856.
Etter presteeksamen i 1831 jobbet han noen år som lærer, før han ble sogneprest til Herad Vest-Agder i 1843. Dette kallet beholdt han frem til 1855, da han overtok sogneprestkallet til Eid prestegjeld i Sogn og Fjordane. Her virket han som sogneprest frem til sin død i 1878. Han var bosatt på Nordfjordeid.
Ulrik Bugge var far til distriktslege og ordfører i Gloppen Johan C. Bugge.


== Referanser ==


== Kilder ==
NRKs fylkesleksikon
Biografisk informasjon om    Ulrik Bugge   , NSD Norsk senter for forskningsdatas politikerarkiv (nedlagt)


== Eksterne lenker ==
(no) Ulrik Bugge hos Norsk senter for forskningsdata
Roots Manuva

Roots Manuva (født Rodney Smith i 1972) er en rapper fra Stockwell i Sør-London, med Jamaicansk bakgrunn.


== Biografi ==
Rodney Smith vokste opp i Stockwell i Sør-London, med foreldre fra en liten landsby på Jamaica kalt Banana Hole, hvor hans far var predikant og skredder. Smiths oppvekst i fattige kår og som pinsevenn kommer ofte til syne i tekstene.Smiths første kommersielle utgivelse kom i 1994. Det samme året debuterte han som Roots Manuva  på Blak Twangs single Queen's Head, og gav samtidig ut sin egen single Next Type of Motion.
Roots Manuvas første album kom i 1999, på Big Dada, et underselskap av Ninja Tune. Tittelen Brand New Second Hand kommer fra et uttrykk brukt av Smiths mor når Smith fikk «nye», brukte leker. Manuva fikk en MOBO-pris for beste hiphop-artist det året.
Roots Manuva har nå sitt eget plateselskap, Banana Clan Records, som han bruker til å få fram unge britiske hiphop-talenter.


== Albumliste ==
1999 Brand New Second Hand
2001 Run Come Save Me
2002 Dub Come Save Me
2005 Awfully Deep
2006 Alternately Deep
2008 Slime & Reason
2010 Duppy Writer
2011 4everevolution
2015 Bleeds


== Referanser ==


== Eksterne lenker ==
(en) Offisielt nettsted 
(en) Roots Manuva – kategori av bilder, video eller lyd på Commons 
(en) Roots Manuva på Apple Music 
(en) Roots Manuva på Discogs 
(en) Roots Manuva på Discogs 
(en) Roots Manuva på MusicBrainz 
(en) Roots Manuva på MusicBrainz 
(en) Roots Manuva på Spotify 
(en) Roots Manuva på Songkick 
(en) Roots Manuva på Last.fm 
(en) Roots Manuva på Genius — sangtekster 
(en) Roots Manuva på AllMusic
Barbro

Barbro er et kvinnenavn opprinnelig dannet som en bøyning av Barbra, en kortform av Barbara, som har opprinnelse i greske βαρβαρος (barbaros), «utenlandsk».


== Utbredelse ==
Tabellen nedenfor gir en detaljert oversikt over populariteten til kvinnenavnet Barbro  i noen av de landene hvor statistikk er tilgjengelig.
Barbro var et populært navn på norske jentebarn på 1700-tallet.


== Kjente personer med navnet ==
Personene i listen er ordnet kronologisk etter fødselsår.

Barbro Kollberg (1917–2014), svensk filmskuespiller
Barbro Hernes (f. 1951), norsk bildekunstner og kunsthåndverker
Barbro Raen Thomassen (f. 1955), norsk bildekunstner
Barbro Fagerbakk, tidligere programleder på TV2
Barbro Hætta-Jacobsen, norsk politiker
Barbro Lindgren, svensk forfatter


== Referanser ==


== Eksterne lenker ==

(en) Behind the Name: Barbro
(en) Think Baby Names: Barbro
Furebergsfossen

Furebergsfossen, også kalt Furebergfossen, er en foss i Kvinnherad kommune i Vestland fylke. Fossen ligger i Furebergselva, ved munningen i Maurangerfjorden. Den ligger ved fylkesvei 500 som går fra Austrepollen i Kvinnherad til Skjersholmane ferjekai på Stord. Fossen er bratt, og har et stort fall på ca. 20 meter, før den renner ut i Maurangerfjorden.


== Referanser ==
Vinkelskogmåler

Vinkelskogmåler (Dysstroma citrata) er en sommerfugl i gruppen av de egentlige målere  (Geometridae). Denne svært variable arten finnes over hele Norge.


== Utseende ==
En middelsstor (vingespenn 27 – 32 mm), slank måler. Grunnfargen varierer fra ganske lyst brunt til mørkt sjokoladebrunt. Forvingen har et bredt, brunt tverrbånd i midten, dette er over dobbelt så bredt ved forkanten som ved bakkanten, på ytterkanten med et kraftig tannformet utskudd litt foran midten. Ved vingeforkanten rett utenfor tverrbåndet er det en uregelmessig, hvit flekk. Langs ytterkanten går det et smalt, bølgete, hvitt tverrbånd. Bakvingen er gråhvit. Larven er naken, lang og slank, lysgrønn med to hvite ryggstriper. Oversiden er vanskelig å skille fra den nærstående bueskogmåler Dysstroma truncata, men vinkelskogmåler har et bånd på undersiden av bakvingene som har en knekk som er rettvinklet, ikke jevnt buet.


== Levevis ==
Arten lever i ulike slags skog, larvene kan finnes på mange ulike busker og løvtrær. De voksne sommerfuglene flyr i juli – september og kommer gjerne til lys.


== Utbredelse ==
Arten finnes i den palearktiske sone, bortsett fra lengst i sør, og i Nord-Amerika, der den mangler i den sentrale delen av USA men ellers finnes fra Labrador til California. I Norge er den funnet over hele landet bortsett fra Øst-Finnmark.


== Litteratur ==
Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norwegiae. Norsk entomologisk forening. 192 sider. ISBN 82-995095-1-3
Aarvik, Leif, Hansen, Lars Ove, Vladimir Kononenko. 2009. Norges Sommerfugler. Håndbok over Norges dagsommerfugler og nattsvermere. Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8


== Eksterne lenker ==
(en) vinkelskogmåler i Encyclopedia of Life 
(en) vinkelskogmåler i Global Biodiversity Information Facility 
(no) vinkelskogmåler hos Artsdatabanken 
(sv) vinkelskogmåler hos Dyntaxa 
(en) vinkelskogmåler hos Fauna Europaea 
(en) vinkelskogmåler hos ITIS 
(en) vinkelskogmåler hos NCBI 
(en) Kategori:Dysstroma citrata – bilder, video eller lyd på Wikimedia Commons 
Dysstroma citrata – detaljert informasjon på Wikispecies 
Nettsiden Svenska Fjärilar, med bildegalleri
UK moths, Chloroclysta citrata
www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
Bilde av larven, fra Kimmo's Lep site
Xuyi

Xuyi (kinesisk: 盱眙县; pinyin: Xūyí Xiàn) er et fylke i byprefekturet Huai'an i provinsen Jiangsu i Folkerepublikken Kina. I 1999 hadde det et folketall på 714 157 innbyggere.


== Kulturminner ==
Ming Zuling-mausoleet (Ming zuling, 明祖陵) – med gravene til foreldrene og besteforeldrene til grunnleggeren av Mingdynastiet, Zhu Yuanzhang (1328-1398, regjeringstid 1368-1398) – ble i 1996 oppført på Folkerepublikken Kinas liste over kulturminner.
Mausoleet ble oversvømmet ca. 1680, da Gulelven gikk over sine bredder og fant seg et nytt leie, forente seg med elven Huai He, og dannet innsjøen Hongze på sin vei mot havet. (Mingbyen Sizhou 泗州 like ved ble oversvømmet av innsjøen også). I løpet av 1960-årene sank vannstanden, og steinfigurene langs mausoleets hellige vei (Shengdao) kunne taes opp fra gjørmen og settes opp på nytt.


== Referanser ==
Grå skogmåler

Grå skogmåler (Dysstroma infuscata) er en sommerfugl i gruppen av de egentlige målere  (Geometridae). I Norge finnes den i innlandet i Sør-Norge og i Nord-Norge.


== Utseende ==
En middelsstor (vingespenn 23 – 32 mm), slank, brungrå måler. Forvingen er forholdsvis lys med smale, mørkere tverrbånd, i motsetning til flere beslektede arter vanligvis uten et bredt, mørkere tverrbånd i midten, mønsteret kan ellers variere nokså mye. Nær vingens bakhjørnet er den en kort, brungul, bølgete tverrstrek. Bakvingen er grå, lysere ved roten. Larven er naken, lang og slank, grønn på ryggen med to hvite ryggstriper, på sidene bredt lillarød.


== Levevis ==
Larven lever på blåbær, blokkebær og finnmarkspors.


== Utbredelse ==
Dette er en nordlig art som forekommer i Nord- og Øst-Europa, videre østover gjennom Sibir til Japan. I Norge er den funnet i innlandet i Sør-Norge(Hedmark, Oppland, Aust-Agder, Møre og Romsdal og Sør-Trøndelag) og i Nord-Norge.


== Litteratur ==
Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norwegiae. Norsk entomologisk forening. 192 sider. ISBN 82-995095-1-3
Aarvik, Leif, Hansen, Lars Ove, Vladimir Kononenko. 2009. Norges Sommerfugler. Håndbok over Norges dagsommerfugler og nattsvermere. Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8


== Eksterne lenker ==
(en) grå skogmåler i Encyclopedia of Life 
(en) grå skogmåler i Global Biodiversity Information Facility 
(no) grå skogmåler hos Artsdatabanken 
(sv) grå skogmåler hos Dyntaxa 
(en) grå skogmåler hos Fauna Europaea 
(en) grå skogmåler hos NCBI 
(en) Kategori:Dysstroma infuscata – bilder, video eller lyd på Wikimedia Commons 
Nettsiden Svenska Fjärilar, med bildegalleri
www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
Bilde av larven, fra Kimmo's Lep site
Jianchang

Jianchang (kinesisk: 建昌县; pinyin: Jiànchāng Xiàn) er et fylke i byprefekturet Huludao i provinsen Liaoning i Folkerepublikken Kina. 
I 1999 hadde det et folketall på 600 610 innbyggere.


== Fossilfunn ==
Nær grensen til provinen Hebei ligger Jianchang Longtan-kløften, med et rikt plante- og dyreliv. I 2009 ble det her funnet fossil av en troodontidedinosaur med fjær. Det er det eldste fossilet som fit et slikt klart bilde av lenken mellom dinosaurer og fugler. Også her, i Jiufotangformasjonens steinblokker, har man funnet fossil av den tidlige moderne fugleart schizooura.


== Administrative enheter ==
Storkommuner:

Jianchang (建昌镇), Bajiazi (八家子镇), Lamadong (喇嘛洞镇), Yaowangmiao (药王庙镇), Tangshenmiao (汤神庙镇), Linglongta (玲珑塔镇), Datun (大屯镇);Kommuner:

Maoniuyingzi (牦牛营子乡), Yaolugou (要路沟乡), Shifo (石佛乡), Suozhuyingzi (素珠营子乡), Xijianchang (西碱厂乡), Shihuiyaozi (石灰窑子乡), Wangbaoyingzi (王宝营子乡), Weijialing (魏家岭乡), Laodazhangzi (老大杖子乡), Toudaoyingzi (头道营子乡), Xinkailing (新开岭乡), Hezhangzi (贺杖子乡), Yangmadianzi (养马甸子乡), Heshangfangzi (和尚房子乡), Yangshuwanzi (杨树湾子乡), Heishanke (黑山科乡), Leijiadian (雷家店乡), Bashihan (巴什罕乡), Xiaodeyingzi (小德营子乡), Niangniangmiao (娘娘庙乡), Guzhangzi (谷杖子乡), Erdaowanzi for mongolene (二道弯子蒙古族乡).


== Referanser ==


== Eksterne lenker ==
Infoside
Andreas Johan Øhren

Andreas Johan Øhren (født 8. mars 1947 i Oslo) er en norsk lektor, historiker, forfatter og gårdbruker. Han har hovedfag i historie fra Universitetet i Oslo. Øhren har erfaring fra ungdomsskole, videregående skole og universitet. 
Øhren har skrevet popluærvitenskaplige bøker og artikler. I 1995 utgav han boken «Consuelo, en adopsjonshistorie» på Gyldendal Norsk Forlag. Øhren har adoptert tre barn, hvorav den ene døde som ung. Boken tar for seg en adoptivfars opplevelser ved å adoptere to store, traumatiserte barn. «Concuelo» var revolusjonerende i sin samtid da den tok opp problematiske sprøsmål rundt adopsjon, og ble meget omstridt. Den er i dag den eneste av sitt slag og blir derfor brukt i rettspraksis og anbefalt av adopsjonsforum.Øhren har nylig vært med på å skrive en lærebok i nyere historie for 3. klasse i den videregående skolen- «Tidslinjer» kom ut for salg i 2008 på Aschehoug forlag.Øhren har også vunnet pengegave og en reise til New York for å ha bidratt i novellesamlingen «Isrose».


== Referanser ==
Manuel Fraga Iribarne

Manuel Fraga Iribarne (født 23. november 1922 i Villalba, Galicia, død 15. januar 2012 i Madrid) var en spansk minister i Francos regjering og senere politiker for det konservative partiet Partido Popular. Hans politiske karriere spenner over perioden fra diktaturet under Francisco Franco og inn i den demokratiske perioden. Fraga var en sentral figur på regionalt nivå i Galicia, såvel som på nasjonalt nivå i spansk politikk.
Fraga studerte rettsvitenskap, samfunnsøkonomi og statsvitenskap. Etter endt utdannelse startet han karriere i diplomatiet. Fra 1962 til 1969 var han informasjons- og turistminister i Francos regjering. Da Franco døde i 1975 var Fraga ambassadør i Storbritannia, men ble kalt hjem og utnevnt til visepresident i den nye regjeringen til Carlos Arias Navarro. Året etter ble han innenriksminister. Fraga kom til å spille en sentral rolle i overgangsprosessen til demokrati i Spania og var sentral i utformingen av landets nye grunnlov, vedtatt i 1978. Sammen med andre medlemmer av Francos regime stiftet han det høyreorienterte partiet Alianza Popular (AP). Fraga ble partiets første leder. Partiet var først lite, men vokste som følge av sammenbruddet i det sentrumsorienterte regjerings Unión de Centro Democrático i 1982. Med Fraga i spissen ble AP nå Spanias nest største parti, i opposisjon til sosialistpartiet. Under Fragas ledelse beholdt AP en sterkt konservativ profil. Han gikk av som partileder i 1986, men vendte tilbake i 1989 for å starte en reformprosess som skulle gjøre partiet mindre høyreorientert. Sammen med flere mindre kristeligdemokratiske partier og restene av CDU ble AP omdannet til det nye partiet Partido Popular (PP). Fraga overlot ledelsen av dette partiet til José María Aznar, men ble selv utnevnt til ærespresident. 
Etter at Fraga forlot rikspolitikken, vendte han tilbake til politikken i sin hjemregion Galicia). Fra 1990 til 2005 var han regjeringsleder i den selvstyrte regionen Galicia. 
Fraga var seinere medlem av senatet i Madrid.
I 1995 ble Fraga hedret med storkors av Den Kongelige Norske Fortjenstorden.


== Referanser ==


== Eksterne lenker ==
(en) Manuel Fraga Iribarne – kategori av bilder, video eller lyd på Commons 
(en) Manuel Fraga Iribarne på Internet Movie Database 
(en) Manuel Fraga Iribarne hos The Movie Database 
(en) Manuel Fraga Iribarne hos Europaparlamentet
Sterling Heights

Sterling Heights (også kalt The Heights) er en by i Macomb County i den amerikanske delstaten Michigan. Ifølge folketellingen i 2006 var folketallet på 127 991, og dermed den fjerde største byen i Michigan. Sterling Heights fikk bystatus i 1968. Inntil 1950-tallet var det et jordbruksområde der det stort sett ble dyrket rabarbra, samt andre grønnsaker. Før 1968 var Sterling Heights kjent som Sterling Township. Byen er en forstad til Detroit og inngår i Detroitområdet. Den består stor sett av spredte boligområder og det finnes ikke noe utpreget bykjerneområde.
Byen er hjem til Freedom Hill county park som ligger ved Metropolitan Parkway (16 Mile Rd.) øst for Schoenherr Road. Freedom Hill begynte å arrangere konserter i 1999 i sitt 7 000 seters utendørsarena der b.l.a. Bob Dylan opptrådte i 2006.
Elven Clinton River renner igjennom byen.


== Nærliggende byer ==
Troy i vest
Warren i sør
Utica i nord
Shelby Township i nord
Clinton Township i øst


== Eksterne lenker ==
(en) Offisielt nettsted 
(en) Sterling Heights, Michigan – kategori av bilder, video eller lyd på Commons 
(en) Chamber of Commerce
(en) Freedom Hill County Park
(en) Sterling Heights Public Library
Warlpiri

«Warlpiri» kan også referere til warlpirier.Warlpiri er et pamanyungansk språk som snakkes av rundt 3 000 mennesker i det australske Nordterritoriet. Det tilhører den ngarrkiske grenen av pamanyunganske språk, og er en av de største australske språkene målt i antall brukere.
I den delvis isolerte landsbyen Lajamanu har det de siste årene utviklet seg et nytt språk med unike gramatiske regler med utgangspunkt fra Warlpiri. Språket kalles Warlpiri rampaku, eller Warlpiri light, og er innfødt språk til rundt 350 mennesker.


== Fonologi ==
Følgende tabeller lister opp lydsystemet til warlpiri. Symboler i vinkelparenteser (f.eks. ‹p›) er slik de ser ut i ortografien, mens symboler i hakeparenteser (f.eks. [p]) er fonene skrevet med IPA.


=== Vokaler ===
Warlpiri har et vokalsystem som minner om det i klassisk arabisk; tre vokaler pluss at lengden er avgjørende, noe som gir totalt seks vokallyder.


=== Konsonanter ===


== Referanser ==


== Eksterne lenker ==
Warlpiris grammatikk, eksempler og språklige studier
Aby Warburg

Abraham Moritz Warburg, kalt Aby Warburg (født 13. juni 1866 i Hamburg, død 26. oktober 1929 i samme by) var en tysk kunsthistoriker og kulturviter. Han er også kjent som grunnleggeren av Warburg Institute i London. Som forsker konsentrerte han seg om antikkens etterliv på forskjellige områder av vestlig kultur frem til renessansen. Han etablerte ikonologien som en selvstendig gren av kunstvitenskapen.


== Referanser ==


== Eksterne lenker ==
(en) Aby Warburg – kategori av bilder, video eller lyd på Commons 
(en) Aby Warburg – galleri av bilder, video eller lyd på Commons
Flåtaløkka

Flåtaløkka er en av fire deler av Kongsberg videregående skole. På denne avdelingen er det idrettsfag, formgivningsfag og allmenn påbyggning.
Ernst Robert Curtius

Ernst Robert Curtius (født 14. april 1886 i Thann i Alsace (da Tyskland, nå Frankrike), død 19. april 1956 i Roma) var en tysk romanist. Han var i slekt med arkeologen Ernst Curtius.
Curtius etablerte utforskningen av den latinske middelalderen innenfor litteraturvitenskapen, og anses som en av de mest fremstående ekspertene på middelalderens litteratur og som en av de betydeligste representantene for tyskspråklig romanistikk. Han er best kjent for verket Europäische Literatur und Lateinisches Mittelalter, et studium over middelalderens latinske litteratur og dens påvirkning på den samtidige litteraturen på moderne europeiske språk. Boken var i stor grad medvirkende til å innføre begrepet «topos» innenfor litteraturen.
Curtius ble i 1952 utnevnt til den tyske ordenen Pour le Mérite für Wissenschaften und Künste.


== Referanser ==
Byskeälven

Byskeälven (umesamisk: Gyöhkahe) har sitt utspring i vestlige Kikkejaure i Arvidsjaur kommune og utløp i Bottenvika på Byske i Skellefteå kommune. Elva er om lag 215 km lang og er dermed Nord-Sverige nest lengste skogselv etter Gideälven. Vassdraget har et nedbørfelt på 3 661,8 km² og middelvannføringen ved munningen er 40,2 m³/s.Byskeälven er en betydelig lakseelv, og i Fällfors er det bygd et «laksesenter» ved Fällforsen og laksetrappa. «Byske Laxdal» er nå et konsept i markedsføringen og det arbeides hardt for å trekke flere rekreasjonsfiskere til elven.«Byskio» betyr «hevelse». Store innsjøer i vassdraget er Allejaure, Arvidsjaursjön, Östra Järfojaur, Långträsket og Västra Kikkejaure.


== Referanser ==
Thann

Thann er en by og kommune i departementet Haut-Rhin i Frankrike. Den har omkring 8000 innbyggere.


== Referanser ==


== Eksterne lenker ==
Offisielt nettsted 
(en) Thann – kategori av bilder, video eller lyd på Commons 
(en) Thann – galleri av bilder, video eller lyd på Commons
Erich Auerbach

Erich Auerbach (født 9. november 1892 i Berlin, død 13. oktober 1957 i Wallingford, Connecticut, USA) var en tysk litteraturviter, litteraturkritiker og romanist. Han er best kjent for verket Mimesis, som beskriver fremstillingen av virkeligheten i vestlig litteratur fra antikken frem til moderne tid.


== Bibliografi ==


=== Utgivelser på norsk ===
Mimesis (Oversatt av Per Paulsen), Gyldendal 2002
Verdenslitteraturens filologi Cappelens upopulære skrifter 2008


== Referanser ==


== Eksterne lenker ==
Presentasjon på Gyldendal Norsk Forlags nettsider
Gustav Gröber

Gustav Gröber (født 1844, død 1911) var en tysk romanist. Han var professor i romanistikk ved Universitetet i Strassburg. Hans teorier om middelalderens litteratur var svært innflytelsesrike; spesielt fikk de betydning for Ernst Robert Curtius, en av studentene hans. Gröber var en av bidragsyterne til Grundriss der romanischen Philologie (1886).


== Referanser ==
Antoine Meillet

Antoine Meillet (Paul-Jules-Antoine Meillet, født 11. november 1866 i Moulins (Allier), død 21. september 1936 i Châteaumeillant (Cher)) var en av de viktigste fransk språkforskerne ved begynnelsen 1900-tallet. Han studerte ved Sorbonne, hvor han ble påvirket av Michel Bréal, Ferdinand de Saussure og medlemmene av Année Sociologique. I 1890 dro han på en vitenskapelig reise til Kaukasus, hvor han studerte armensk. Tilbake i Frankrike fullførte han de Saussures forelesningsrekke over sammenlignende grammatikk, etter at de Saussure var reist til Genève.
Meillet tok doktorgraden i 1897, med en avhandling om gammelslavisk. I 1902 ble han ansatt ved École des Langues Orientales. I 1905 ble han valgt inn i Collège de France, hvor han foreleste om de indoeuropeiske språkenes historie og struktur. Han samarbeidet tett med språkforskerne Paul Pelliot og Robert Gauthiot. I dag huskes Meillet som læreren for en hel generasjon av filologer som ville bli sentrale i fransk språkforskning på 1900-tallet, som Émile Benveniste, Georges Dumézil og André Martinet.


== Referanser ==
Grønland korps

Grønland korps er Frelsesarmeens menighet på Grønland i Oslo.
Frelsesarmeens arbeid i Norge startet 22. januar 1888 i eget lokale på Grønland 9.
Stabsoffiser Jeanna Corneliussen hadde hold møter i Frysjuhall, Folkvang og Arbeidersamfunnet i Torggata og man fant at man ville starte ett korps til. Den svenske offiseren, kaptein J. A. Broberg og kadett Edvard Børresen, ble beordret til å starte Kristiania 2. korps.
Korpset ble åpnet 4. april 1888 og holdt til i Maribogatas sal, en tidligere gymnastikksal som hadde tilhørt Maribogatas skole.
Etterhvert ble korpet uten lokale og holdt møter i flere mindre lokaler, men nytt hovedkvarter ble bygget i Pilestredet 22 og her ble det også bygget eget korpslokale til Kristiania 1. korps. Da 1. korps flyttet ut av Grønland 9 flyttet 2. korps inn.
Senere har korpset flyttet til Lakkegaten 15a.


== Kilder ==
H. A. Tandberg og Per Raubakken (1963). Hæren Gud gav våpen. Salvata Kristelige forlag.
Matz Sandman

Matz Sandman (født 19. januar 1948 i Ballangen) er en norsk embetsmann og tidligere politiker fra Arbeiderpartiet.
Han var barne- og familieminister i Gro Harlem Brundtlands 3. regjering i vel ett års tid fra 3. november 1990 til 14. november 1991.
Sandman var fylkesrådmann i Buskerud fra 1996 til januar 2010, da han ble pensjonist. Han har tidligere vært rådmann i Tromsø, Bærum  og Andøy. Han er utdannet siviløkonom fra Norges Handelshøyskole, og var i en periode rett etter utdannelsen økonomisjef i Club 7.


== Bibliografi ==
1999   95 teser for godt lederskap med forklaringer (sammen med  Odd Nordhaug)   ISBN 82-456-0820-3
2001 Matz mener- Ti år som spaltist i Kommunal rapport ISBN 82-446-0769-6
2001 Lederens Katekismus (Børsens Forlag i København, sammen med Odd Nordhaug) ISBN 87-7553-881-4
2006 Lederens bok (sammen med Odd Nordhaug) ISBN 82-92735-09-7


== Kilder ==
www.stortinget
Matz Sandman slutter


== Eksterne lenker ==
(no) Matz Sandman hos Stortinget 
(no) Matz Sandman hos Norsk senter for forskningsdata